ดัสติน เหงียน

ดัสติน เหงียน (, ชื่อเกิด Nguyễn Xuân Trí; 17 กันยายน ค.ศ. 1962) เป็นนักแสดงและนักศิลปะการต่อสู้ชาวเวียดนาม-อเมริกัน เขาเป็นที่รู้จักดีที่สุดจากบทบาทของเขาในฐานะ Harry Truman Aioki ใน 21 Jump Street และในฐานะ Johnny Loh ใน V.I.P. เขารับบทเป็น Zing ในซีรีส์ละครอาชญากรรมศิลปะการต่อสู้ Warrior ทาง Cinemax/Max ในด้านภาพยนตร์ เขาเป็นที่รู้จักจากการแสดงใน Little Fish, The Doom Generation และ The Rebel

ชีวิตช่วงต้น
เหงียนมีชื่อเกิดว่า Nguyễn Xuân Trí โดยเกิดที่ไซ่ง่อน ประเทศเวียดนามใต้ และเป็นลูกชายคนหนึ่งจากลูกชายสองคนในครอบครีว My Le แม่ของเขา เป้นนักแสดงและนักเต้น และ Xuân Phát พ่อของเขา เป็นนักแสดง นักแสดงตลก นักเขียน และผู้ผลิตในประเทศเวียดนาม ครอบครัวออกจากเวียดนามในเดือนเมษายน ค.ศ. 1975 ระหว่างการยึดกรุงไซ่ง่อน

ตอนวัยรุ่น ครอบครัวเดินทางมายังประเทศกวมในฐานะผู้ลี้ภัย และจากนั้นจึงย้ายไปยังค่ายผู้ลี้ภัยที่ฟอร์ตแชฟฟี รัฐอาร์คันซอ ท้ายที่สุด ด้วยความช่วยเหลือจากคริสตจักรเมโทดิสต์ ครอบครัวจึงย้ายไปดะแพร์ ชานเมืองเซนต์หลุยส์ รัฐมิสซูรี ตอน "Christmas in Saigon" ในรายการ 21 Jump Street ฤดูกาลที่ 2 ซึ่งออกอากาศครั้งแรกในเดือนธันวาคม ค.ศ. 1987 อิงจากประสบการณ์ของเขาในการหลบหนีออกจากเวียดนามและเดินทางมาถึงสหรัฐอเมริกาในที่สุด โดยเหงียนยังทำหน้าที่เป็นที่ปรึกษาด้านเทคนิคในตอนดังกล่าวด้วย

เหงียนจบการศึกษาจากการ์เดนโกรฟไฮสกูลที่การ์เดนโกรฟ รัฐแคลิฟอร์เนีย เขาเข้าเรียนที่วิทยาลัยออเรนจ์โคสต์ และเรียนวิชาเอกด้านการสื่อสาร แต่ต่อมาได้ลาออกเพื่อไปประกอบอาชีพนักแสดงเต็มตัว

เหงียนฝึกฝนศิลปะการต่อสู้หลายแขนง รวมถึงมวยไทย เทควันโด เอสกรีมา และเจี๋ยฉวนเต้า

อาชีพ

ชีวิตส่วนตัว
หลังจากอุบัติเหตุทางรถยนต์ที่เกิดขึ้นในคืนวันที่ 3 กันยายน ค.ศ. 2001 บนทางหลวงอินเตอร์สเตตหมายเลข 5 ของรัฐแคลิฟอร์เนีย ระหว่างซานฟรานซิสโกและลอสแอนเจลิส ในช่วงวันหยุดสุดสัปดาห์วันแรงงาน ทำให้แองเจลา ร็อกวูด คู่หมั้นของเขา กลายเป็นอัมพาตครึ่งท่อน เหงียนและร็อกวูดจึงได้เข้าร่วมกิจกรรมในศูนย์ช่วยเหลือผู้พิการคริสโตเฟอร์และดานา รีฟ อุบัติเหตุครั้งนั้นยังคร่าชีวิต Thuy Trang นักแสดงชาวเวียดนาม หนึ่งในนักแสดงดั้งเดิมของ Mighty Morphin Power Rangers ในบทบาทเรนเจอร์สีเหลืองคนแรก ชื่อ Trini เหงียนและร็อกวูดหย่าร้างกันใน ค.ศ. 2012

ปัจจุบันเหงียนอาศัยอยู่ในประเทศเวียดนามอย่างเต็มตัว ใน ค.ศ. 2555 เขาแต่งงานกับ Bebe Pham นักแสดงและนางแบบชาวเวียดนาม ซึ่งมีลูกสาวด้วยกันสี่คน

เขาสามารถพูดภาษาอังกฤษและเวียดนามได้อย่างคล่องแคล่ว

ผลงาน

รางวัล

อ้างอิง

แหล่งข้อมูลอื่น






หมวดหมู่:นักแสดงจากนครโฮจิมินห์
หมวดหมู่:ชาวเวียดนามที่อาศัยอยู่ในสหรัฐอเมริกา
หมวดหมู่:นักแสดงชาวต่างชาติในประเทศสหรัฐ
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:นักแสดงชายจากรัฐแคลิฟอร์เนีย
หมวดหมู่:นักแสดงชายจากเซนต์ลุยส์
หมวดหมู่:ชาวเวียดนามที่อพยพไปยังประเทศสหรัฐ
หมวดหมู่:นักแสดงชายชาวอเมริกันเชื้อสายเวียดนาม
หมวดหมู่:นักแสดงชายเชื้อสายเวียดนาม